Izjava za javnost

Za takojšnjo objavo

Slika, ki vsebuje besede besedilo, kava, oblikovanje

Opis je samodejno ustvarjen

**KAKO MISLITI TA SVET DRUGAČE**

Sreda, 11. marca ob 17. uri

Center za starejše Metulj, Slovenska Bistrica, Leskovarjeva 16 A

Kako misliti ta svet drugače je naslov nove knjige **patra Karla Gržana**, duhovnika, kaplana v Lučah, Ljubnem in Solčavi, avtorja številnih knjig, doktorja literarnih znanosti, ki pa se je nazivu odpovedal. **V prvem Hospickafeju v Slovenski Bistrici v Centru za starejše Metulj** bo pater o tem, kako bolj žlahtno, bolj srčno misliti ta svet, razmišljal skupaj z **Jonom Kanjirjem**, prostovoljcem Hospica in predsednikom Območnega odbora Zgornja Savinjska dolina.

*»V srčiki noči, ko se zdi tema zmagovita, se naznanja njen poraz. V najtemnejšem delu noči vzhaja nov dan,«* piše pater Karel Gržan, ki v svojih knjigah ne želi (le) deliti svoje resnice, ampak**želi spodbujati bralce k razmišljanju**. Njegovo najnovejšo knjigo si bodo poslušalci lahko na srečanju tudi priskrbeli.

Slovensko društvo Hospic svoje temeljno poslanstvo, tenkočutno prisluhniti potrebam umirajočih bolnikov in svojcev, lajšati trpljenje, nuditi podporo tako v času bolezni kot v času žalovanja, izpolnjuje tudi preko javnih dogodkov, s katerimi si prizadeva za detabuizacijo umiranja, smrti in žalovanja. Od novembra 2025 ima društvo svojo sočutno točko tudi v Slovenski Bistrici, kjer so vsako sredo od 15. do 17. ure na voljo za pogovor.

Na vseh dvanajstih območjih, na katerih delujejo odbori društva, prirejajo Hospic kafeje, pogovorne dogodke ali okrogle mize, na katerih predstavljajo različne poglede na procese, ki smo jih v družbi žal pogosto odrinili na rob.

V Slovenski Bistrici se obeta zanimivo popoldne. Vstop je prost. Vabljeni!